Υπέροχο διαμερισματάκι, λίγα μόλις βήματα από τη θάλασσα, ανακαινισμένο, με πολύ όμορφη διακόσμηση, άνετα κρεβάτια, πεντακάθαρο, με μια όμορφη και σκιερή αυλή μπροστά, σε ένα κήπο με ελαιόδενδρα, φυτά και λουλούδια!!! Η Ελένη (ιδιοκτήτρια του διαμερίσματος), ο σύζυγός της και η μητέρα της έκαναν τη τριήμερη διαμονή μας στη Λέρο ξεχωριστή με την υπέροχη φιλοξενία τους. Άνθρωποι πρόσχαροι και καλοσυνάτοι. Μόλις φτάσαμε, μας υποδεχθηκαν με φρεσκοκομμένα σύκα από τον κήπο του Έλαιώνα, ενώ την επόμενη μέρα μας προσέφεραν καρπούζι επίσης από τον κήπο. Η δε μαρμελάδα της Ελένης για το πρωινό μας φανταστική. Επίσης, στην παραλία είχαμε πάντα διαθέσιμες για εμάς ξαπλώστρες και πετσέτες. Ο Ελαιώνας είναι πραγματικά εξαιρετική επιλογή. Η σχέση ποιότητας και τιμής είναι άριστη γι αυτό και τον συνιστώ ανεπιφύλακτα. Εμείς σίγουρα θα ξαναέρθουμε στον υπέροχο Ελαιώνα σας. Σας ευχαριστούμε πολύ!!!!